CELEX: 32020R2008
Language: fi
Date: 2020-12-08 00:00:00
Title: Komission asetus (EU) 2020/2008 annettu 8 päivänä joulukuuta 2020, asetusten (EU) N:o 702/2014, (EU) N:o 717/2014 ja (EU) N:o 1388/2014 muuttamisesta niiden soveltamisajan ja muiden asiaankuuluvien seikkojen osalta (ETA:n kannalta merkityksellinen teksti)

9.12.2020   
               
               
                  FI
               
               
                  Euroopan unionin virallinen lehti
               
               
                  L 414/15
               
            
         KOMISSION ASETUS (EU) 2020/2008
         annettu 8 päivänä joulukuuta 2020,
         asetusten (EU) N:o 702/2014, (EU) N:o 717/2014 ja (EU) N:o 1388/2014 muuttamisesta niiden soveltamisajan ja muiden asiaankuuluvien seikkojen osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen ja erityisesti sen 108 artiklan 4 kohdan,
         ottaa huomioon Euroopan unionin toiminnasta tehdyn sopimuksen 107 ja 108 artiklan soveltamisesta tiettyihin valtion monialaisen tuen muotoihin 13 päivänä heinäkuuta 2015 annetun neuvoston asetuksen (EU) 2015/1588 (1) ja erityisesti sen 1 artiklan 1 kohdan ja 2 artiklan 1 kohdan,
         on kuullut neuvoa-antavaa valtiontukikomiteaa,
         sekä katsoo seuraavaa:
         
                     (1)
                  
                  
                     Komission asetusta (EU) N:o 702/2014 (2) sovelletaan 31 päivään joulukuuta 2020.
                  
               
                     (2)
                  
                  
                     Komissio käynnisti 8 päivänä syyskuuta 2018 asetuksen (EU) N:o 702/2014 uudelleentarkastelun sen korvaamiseksi uudella asetuksella vuosiksi 2021–2027. Uutta asetusta laadittaessa olisi otettava huomioon yhteisen maatalouspolitiikan (YMP) kehitys. Erityisen merkittävä on ehdotus Euroopan parlamentin ja neuvoston asetukseksi jäsenvaltioiden yhteisen maatalouspolitiikan nojalla laatimien strategiasuunnitelmien tukea koskevista säännöistä (3), jotta jäsenvaltiot voivat aloittaa YMP:n strategiasuunnitelmien toteuttamisen 1 päivästä tammikuuta 2021.
                  
               
                     (3)
                  
                  
                     YMP:n uudistusta koskeva lainsäädäntömenettely on kuitenkin vielä kesken, minkä vuoksi oikeudellista kehystä ja siihen liittyviä delegoituja ja täytäntöönpanosäädöksiä ei pystytä hyväksymään vielä vähään aikaan.
                  
               
                     (4)
                  
                  
                     Jotta jäsenvaltiot voisivat edelleen soveltaa asetuksen (EU) N:o 702/2014 mukaista poikkeusta valtiontukijärjestelmiinsä ja jotta kyseisen asetuksen uudelleentarkastelu voidaan saattaa päätökseen YMP:n uudistuksen hyväksymisen jälkeen, on aiheellista jatkaa asetuksen (EU) N:o 702/2014 soveltamisaikaa 31 päivään joulukuuta 2022.
                  
               
                     (5)
                  
                  
                     Myös komission asetusten (EU) N:o 717/2014 (4) ja (EU) N:o 1388/2014 (5) soveltamisaika päättyy 31 päivänä joulukuuta 2020.
                  
               
                     (6)
                  
                  
                     Komissio käynnisti 29 päivänä huhtikuuta 2019 asetuksen (EU) N:o 717/2014 uudelleentarkastelun ja 2 päivänä toukokuuta 2019 asetuksen (EU) N:o 1388/2014 uudelleentarkastelun niiden korvaamiseksi uusilla asetuksilla vuosiksi 2021–2027. Näiden asetusten olisi pysyttävä johdonmukaisina ja yhdenmukaisina muiden kalastus- ja vesiviljelyalan valtionavun arvioinnin kannalta merkittävien sääntöjen ja erityisesti Euroopan meri- ja kalatalousrahastoa (EMKR) koskevan asetuksen kanssa (6). Erityisen merkittävä on ehdotus Euroopan parlamentin ja neuvoston asetukseksi Euroopan meri- ja kalatalousrahastosta (EMKR), jossa säädetään EMKR:n perustamisesta 1 päivästä tammikuuta 2021 alkaen (7). EMKR:n uudistusta koskeva lainsäädäntömenettely on kuitenkin edelleen kesken. Jotta jäsenvaltiot voisivat edelleen myöntää pieniä tukimääriä asetuksen (EU) N:o 717/2014 mukaisesti ja soveltaa asetuksen (EU) N:o 1388/2014 mukaista poikkeusta valtiontukijärjestelmiinsä ja jotta kyseisten asetusten uudelleentarkastelu voidaan saattaa päätökseen EMKR:n uudistuksen hyväksymisen jälkeen, on aiheellista jatkaa asetusten (EU) N:o 717/2014 (EU) ja N:o 1388/2014 soveltamisaikaa 31 päivään joulukuuta 2022.
                  
               
                     (7)
                  
                  
                     Asetusten (EU) N:o 702/2014 ja (EU) N:o 1388/2014 soveltamisajan jatkamisen vuoksi jotkin jäsenvaltiot saattavat haluta jatkaa toimenpiteitä, joista on esitetty yhteenvetotiedot kyseisten asetusten mukaisesti. Hallinnollisen rasitteen keventämiseksi tällaisten toimenpiteiden jatkamista koskevat yhteenvetotiedot, mahdollinen määrärahojen lisäys mukaan luettuna, olisi katsottava toimitetuiksi komissiolle ja julkaistuiksi edellyttäen, että toimenpiteiden sisältöä ei ole muutettu.
                  
               
                     (8)
                  
                  
                     Asetuksia (EU) N:o 702/2014 ja (EU) N:o 1388/2014 olisi myös mukautettava, jotta voidaan ottaa huomioon covid-19-pandemian taloudelliset ja rahoitukselliset seuraukset yrityksille ja jotta voidaan varmistaa johdonmukaisuus komission yleisten politiikkatoimien kanssa erityisesti vuosina 2020–2021. Yritysten, jotka eivät olleet vaikeuksissa 31 päivänä joulukuuta 2019 mutta joista on tullut vaikeuksissa olevia yrityksiä 1 päivän tammikuuta 2020 ja 30 päivän kesäkuuta 2021 välisenä aikana, olisi edelleen voitava saada tukea mainittujen asetusten nojalla.
                  
               
                     (9)
                  
                  
                     Asetuksen (EU) N:o 1388/2014 1 artiklassa ja 13–43 artiklassa viitataan EMKR-asetukseen (EU) N:o 508/2014, kun määritellään tukeen oikeuttamattomat toimet ja kyseisten säännösten mukaisen tuen myöntämisedellytykset. Oikeusvarmuuden takaamiseksi asetuksen (EU) N:o 1388/2014 voimassaolon jatkamisen aikana kyseiset viittaukset olisi katsottava viittauksiksi asetukseen (EU) N:o 508/2014 sellaisena kuin sitä sovellettiin 31 päivänä joulukuuta 2020 riippumatta siitä, kumotaanko kyseinen asetus.
                  
               
                     (10)
                  
                  
                     Sen vuoksi asetuksia (EU) N:o 702/2014, (EU) N:o 717/2014 ja (EU) N:o 1388/2014 olisi muutettava.
                  
               
                     (11)
                  
                  
                     Jotta voidaan varmistaa asetusten (EU) N:o 702/2014, (EU) N:o 717/2014 ja (EU) N:o 1388/2014 mukaisen voimassa olevan tuen jatkuvuus ja jotta yritykset, joista tuli vaikeuksissa olevia yrityksiä 1 päivänä tammikuuta 2020 tai sen jälkeen covid-19-pandemian vuoksi, voivat saada tukea 1 päivästä tammikuuta 2020 alkaen, tämän asetuksen olisi tultava voimaan mahdollisimman pian sen jälkeen, kun se on julkaistu Euroopan unionin virallisessa lehdessä,
                  
               ON HYVÄKSYNYT TÄMÄN ASETUKSEN:
         
            1 artikla
            Muutokset asetukseen (EU) N:o 702/2014
            Muutetaan asetus (EU) N:o 702/2014 seuraavasti:
            
                        1)
                     
                     
                        lisätään 1 artiklan 6 kohtaan c alakohta seuraavasti:
                        
                                    ”c)
                                 
                                 
                                    tuki yrityksille, jotka eivät olleet vaikeuksissa 31 päivänä joulukuuta 2019 mutta joista tuli vaikeuksissa olevia yrityksiä 1 päivän tammikuuta 2020 ja 30 päivän kesäkuuta 2021 välisenä aikana.”;
                                 
                              
                  
                        2)
                     
                     
                        lisätään 9 artiklaan 8 kohta seuraavasti:
                        
                           ”8.   Poiketen siitä, mitä 1, 2 ja 6 kohdassa säädetään, silloin kun jäsenvaltio haluaa jatkaa toimenpiteitä, joista on esitetty yhteenvetotiedot komissiolle, kyseisten toimenpiteiden jatkamista koskevat yhteenvetotiedot katsotaan toimitetuiksi komissiolle ja julkaistuiksi edellyttäen, että toimenpiteisiin ei ole määrärahojen lisäämistä lukuun ottamatta tehty sisältömuutoksia.”;
                        
                     
                  
                        3)
                     
                     
                        korvataan 52 artiklan toinen kohta seuraavasti:
                        ”Sitä sovelletaan 31 päivään joulukuuta 2022.”
                     
                  
         
            2 artikla
            Muutokset asetukseen (EU) N:o 717/2014
            Korvataan asetuksen (EU) N:o 717/2014 8 artiklan toinen kohta seuraavasti:
            
               ”Sitä sovelletaan 31 päivään joulukuuta 2022.”
            
         
         
            3 artikla
            Muutokset asetukseen (EU) N:o 1388/2014
            Muutetaan asetus (EU) N:o 1388/2014 seuraavasti:
            
                        1)
                     
                     
                        korvataan 1 artiklan 3 kohdan d alakohta seuraavasti:
                        
                                    ”d)
                                 
                                 
                                    tuki vaikeuksissa oleville yrityksille, lukuun ottamatta tukea luonnonmullistusten aiheuttaman vahingon korvaamiseksi ja tukea yrityksille, jotka eivät olleet vaikeuksissa 31 päivänä joulukuuta 2019 mutta joista tuli vaikeuksissa olevia yrityksiä 1 päivän tammikuuta 2020 ja 30 päivän kesäkuuta 2021 välisenä aikana;”;
                                 
                              
                  
                        2)
                     
                     
                        lisätään 11 a artikla seuraavasti:
                        
                           ”11 a artikla
                           
                           Tietojen ilmoittamis- ja julkaisuvaatimuksia koskeva poikkeus
                           Poiketen siitä, mitä 9 artiklan 5 kohdassa ja 11 artiklan ensimmäisen kohdan a alakohdassa säädetään, silloin kun jäsenvaltio haluaa jatkaa toimenpiteitä, joista on esitetty yhteenvetotiedot komissiolle, kyseisten toimenpiteiden jatkamista koskevat yhteenvetotiedot katsotaan toimitetuiksi komissiolle ja julkaistuiksi edellyttäen, että toimenpiteisiin ei ole määrärahojen lisäämistä lukuun ottamatta tehty sisältömuutoksia.”;
                        
                     
                  
                        3)
                     
                     
                        korvataan 47 artiklan toinen kohta seuraavasti:
                        ”Sitä sovelletaan 31 päivään joulukuuta 2022.”
                     
                  
         
            4 artikla
            Asetukseen (EU) N:o 508/2014 tehtyjen viittausten soveltaminen asetuksessa (EU) N:o 1388/2014
            Asetuksen (EU) N:o 1388/2014 1 ja 13–43 artiklassa olevat viittaukset asetuksen (EU) N:o 508/2014 säännöksiin katsotaan viittauksiksi kyseisiin säännöksiin sellaisina kuin niitä sovellettiin 31 päivänä joulukuuta 2020 riippumatta siitä, kumotaanko kyseinen asetus.
         
         
            5 artikla
            Voimaantulo
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 8 päivänä joulukuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 248, 24.9.2015, s. 1.
         
            (2)  Komission asetus (EU) N:o 702/2014, annettu 25 päivänä kesäkuuta 2014, tiettyjen maa- ja metsätalousalan ja maaseutualueiden tukimuotojen toteamisesta sisämarkkinoille soveltuviksi Euroopan unionin toiminnasta tehdyn sopimuksen 107 ja 108 artiklan mukaisesti (EUVL L 193, 1.7.2014, s. 1).
         
            (3)  Ehdotus Euroopan parlamentin ja neuvoston asetukseksi jäsenvaltioiden yhteisen maatalouspolitiikan nojalla laatimien, Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) rahoitettavien strategiasuunnitelmien (YMP:n strategiasuunnitelmat) tukea koskevista säännöistä sekä Euroopan parlamentin ja neuvoston asetusten (EU) N:o 1305/2013 ja (EU) N:o 1307/2013 kumoamisesta (COM(2018) 392 final).
         
            (4)  Komission asetus (EU) N:o 717/2014, annettu 27 päivänä kesäkuuta 2014, Euroopan unionin toiminnasta tehdyn sopimuksen 107 ja 108 artiklan soveltamisesta vähämerkityksiseen tukeen kalastus- ja vesiviljelyalalla (EUVL L 190, 28.6.2014, s. 45).
         
            (5)  Komission asetus (EU) N:o 1388/2014, annettu 16 päivänä joulukuuta 2014, tiettyjen kalastus- ja vesiviljelytuotteiden tuottamisen, jalostamisen ja kaupan pitämisen alalla toimiville yrityksille myönnettävien tukimuotojen toteamisesta sisämarkkinoille soveltuviksi Euroopan unionin toiminnasta tehdyn sopimuksen 107 ja 108 artiklan mukaisesti (EUVL L 369, 24.12.2014, s. 37).
         
            (6)  Euroopan parlamentin ja neuvoston asetus (EU) N:o 508/2014, annettu 15 päivänä toukokuuta 2014, Euroopan meri- ja kalatalousrahastosta ja neuvoston asetusten (EY) N:o 2328/2003, (EY) N:o 861/2006, (EY) N:o 1198/2006 ja (EY) N:o 791/2007 sekä Euroopan parlamentin ja neuvoston asetuksen (EU) N:o 1255/2011 kumoamisesta (EUVL L 149, 20.5.2014, s. 1).
         
            (7)  Ehdotus Euroopan parlamentin ja neuvoston asetukseksi Euroopan meri- ja kalatalousrahastosta ja Euroopan parlamentin ja neuvoston asetuksen (EU) N:o 508/2014 kumoamisesta (COM(2018) 390 final).